始陳涉起於野，天下響應，高祖邦斬沛令，號沛公，投楚項梁。梁得楚懷王孫心，立號楚懷王，以為號召。梁死，懷王封邦武安侯，令西入秦地，且與梁姪籍約先入定關中者王之。其時藉殺上將軍宋義，渡河救趙，秦兵乃急擊之，邦得避鋒芒，道武關而進霸上，秦王子嬰持節出降。邦入咸陽，廢秦峻法，約法三章：殺人者死，傷人及盜抵罪。秦人歡迎。